ΓΡΑΠΤΗ ΕΡΩΤΗΣΗ E-1021/01

υποβολή: Ioannis Souladakis (PSE) προς το Συμβούλιο

(3 Απριλίου 2001)

Θέμα: Σχέσεις Ινδίας - Πακιστάν

Οι πρόσφατες παράλογες αποφάσεις της κυβέρνησης του Αφγανιστάν έφεραν στο προσκήνιο τις διαρκώς τεταμένες σχέσεις των γειτονικών χωρών Ινδίας και Πακιστάν για την περιοχή του Κασμίρ. Καθώς οι συνοριακές διαφορές ανάμεσα στις δύο χώρες δεν έχουν επιλυθεί εδώ και αρκετές δεκαετίες και στη διαμάχη εμπλέκονται είτε έμμεσα είτε άμεσα και οι συνορεύουσες χώρες Κίνα και Αφγανιστάν, η Ινδοπακιστανική διαμάχη διαθέτει όλα εκείνα τα στοιχεία της ανάδειξής της σε κύρια διεθνή κρίση ασφάλειας και συσχετισμών.

Καθώς η Ευρωπαϊκή Ένωση αποπειράται να διαδραματίσει ένα ευρύτερο ρόλο στη διεθνή πολιτική σκηνή και οι δύο χώρες αποτελούν κύριους εμπορικούς εταίρους της:

1. Σε ποιό επίπεδο βρίσκονται σήμερα οι σχέσεις της Ευρωπαϊκής Ένωσης με την Ινδία και το Πακιστάν αντίστοιχα;

2. Ποιές συμφωνίες έχουνπογραφεί μεταξύ της Ευρωπαϊκής Ένωσης και της Ινδίας και του Πακιστάν αντίστοιχα;

3. Έχει συμπεριλάβει ποτέ το Ευρωπαϊκό Συμβούλιο το πρόβλημα του Κασμίρ στις κατά καιρούς συνομιλίες της με τις δύο αυτές χώρες;

4. Έχει αναλάβει μέχρι σήμερα το Ευρωπαϊκό Συμβούλιο κάποια πρωτοβουλία για την επίτευξη λύσης στο πρόβλημα του Κασμίρ και αν όχι προτίθεται να πράξει κάτι τέτοιο;

Απάντηση

(27 Σεπτεμβρίου 2001)

Το Συμβούλιο συμμερίζεται τις ανησυχίες του αξιότιμου κ. βουλευτού σχετικά με την ένταση στις σχέσεις μεταξύ Ινδίας και Πακιστάν.

Όσον αφορά τις διάφορες πτυχές του ζητήματος αυτού, το Συμβούλιο θα επιθυμούσε ναπογραμμίσει τα ακόλουθα:

1. Σχετικά με την κατάσταση των σχέσεων της Ευρωπαϊκής Ένωσης με την Ινδία, το Συμβούλιο καλεί τον αξιότιμο κ. βουλευτή του Ευρωπαϊκού Κοινοβουλίου να ανατρέξει στην απάντηση που δόθηκε στην ερώτηση H-0301/2001 του κ. Gerard Collins, βουλευτή του Ευρωπαϊκού Κοινοβουλίου, την ώρα των ερωτήσεων τον Απρίλιο του 2001, αντίγραφο της οποίας επισυνάπτεται στη παρούσα απάντηση.

2. Όσον αφορά το Πακιστάν, το Συμβούλιο έχει αναστείλει, ως αντίδραση στο στρατιωτικό πραξικόπημα του 1999, τηνπογραφή της συμφωνίας συνεργασίας τρίτης γενεάς μεταξύ ΕΚ και Πακιστάν και τις συνεδριάσεις του τακτικού πολιτικού διαλόγου. Η ΕΚ συνεχίζει, ωστόσο, να παρέχει αναπτυξιακή βοήθεια στα περισσότερο ευάλωτα τμήματα του πληθυσμού του Πακιστάν καθώς και ανθρωπιστική βοήθεια στους αφγανούς πρόσφυγες που βρίσκονται στο Πακιστάν. Επί πλέον, το Συμβούλιο διενήργησε σε ad hoc βάση δύοψηλού επίπεδου αποστολές της Τρόικας στο Πακιστάν, το Νοέμβριο του 1999 και τον Νοέμβριο του 2000, κατά τη διάρκεια των οποίων η Τρόικα εξέφρασε διάφορες ανησυχίες της Ευρωπαϊκής Ένωσης προς τις αρχέςψηλού επιπέδου του Πακιστάν, συμπεριλαμβανόμενου του στρατηγού Μουσαράφ. Αξιοποιώντας τις ευκαιρίες αυτές, η Τρόικα αναφέρθηκε ρητώς στην κατάσταση στο Κασμίρ και κάλεσε το Πακιστάν να εργασθεί για τη μείωση της έντασης, να επιδείξει αυτοσυγκράτηση όσον αφορά τη γραμμή ελέγχου και να δεχτεί επανάληψη του διαλόγου με την Ινδία.

3. Παρεμφερή μηνύματα έχουν απευθυνθεί και προς την ινδική κυβέρνηση με την ευκαιρία των συνεδριάσεων στο πλαίσιο του τακτικού πολιτικού διαλόγου τον οποίο διεξάγει η ΕΕ με την Ινδία, σε επίπεδο Αρχηγών Κυβερνήσεων Υπουργών Εξωτερικών και ανωτάτωνπαλλήλων.

4. Οι σχέσεις ΕΕ-Ινδίας βασίζονται στη συμφωνία συνεργασίας ΕΚ-Ινδίας του 1993 που άρχισε να ισχύει τον Αύγουστο του 1994, στην κοινή πολιτική δήλωση πουπογράφτηκε με την ίδια ευκαιρία, και στη δήλωση κορυφής του Ιουνίου 2000. Μια διμερής συμφωνία για την επιστήμη και την τεχνολογία μεταξύ Ινδίας και ΕΚ βρίσκεται επί του παρόντοςπό διαπραγμάτευση, και είναι πιθανό να αρχίσουν σύντομα διαπραγματεύσεις για τη σύναψη συμφωνίας τελωνειακής συνεργασίας. Εξάλλου, στις 19 Μαΐου 2001 θα πραγματοποιηθούν διερευνητικές συζητήσεις στο Νέο Δελχί σχετικά με μια συμφωνία ΕΚ-Ινδίας για τις θαλάσσιες μεταφορές.

5. Όσον αφορά δε τηνποστήριξη της Ένωσης για την διευθέτηση μέσω διαπραγματεύσεων του ζητήματος του Κασμίρ, το Συμβούλιο θα επιθυμούσε να παραπέμψει τον αξιότιμο κ. βουλευτή στην απάντησή του στην προφορική ερώτηση H-0375/2001 του κ. Brian Crowley, βουλευτή του Ευρωπαϊκού Κοινοβουλίου, κατά την ώρα των ερωτήσεων τον Μάιο του 2001, αντίγραφο της οποίας επισυνάπτεται στην παρούσα απάντηση.